HU Az Európai Unió Hivatalos Lapja C 57/16

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 94/22/EK európai parlamenti és tanácsi irányelv (1) alapján

(Hirdetmény a folyékony és gáznemű szénhidrogének bányászati célú kutatására vonatkozó, „Permis des Marges du Finistère” elnevezésű engedély iránti kérelemről)

(EGT-vonatkozású szöveg)

2010/C 57/11

2009. szeptember 15-én kelt kérelmében a GTO Ltd (székhelyének címe: Trafalgar House, 11 Waterloo Place, London SW1Y 4AU, UNITED KNIGDOM, folyékony vagy gáznemű szénhidrogének kutatására feljogosító, „Permis des Marges du Finistère” elnevezésű kizárólagos engedélyért folyamodott, ötéves időtartamra. A kérelem mintegy 21 000 négyzetkilométer nagyságú területet érint Finistère megyében.

Az engedélykérelem tárgyát képező terület határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő hosszúsági és szélességi körök ívei alkotják. Az újfokban kifejezett koordináták esetében a kezdő hosszúsági kör a párizsi, míg a fokban, percben és másodpercben kifejezett koordináták esetében a greenwichi (ez utóbbiak tájékoztató jellegűek):

„A” csúcs : a k. h. 12,60 gr foknál (k. 9° 00′ 00″) húzódó hosszúsági kör és a francia és az angol kontinentális talapzat közötti határvonal metszéspontja. „B” csúcs : a k. h. 8,70 gr foknál (k. 5° 30′ 00″) húzódó hosszúsági kör és a francia és az angol kontinentális talapzat közötti határvonal metszéspontja.

Csúcs Hosszúság Szélesség C k. h. 8,70 gr (keleti 5° 30′ 00″) é. sz. 53,30 gr (é. 48° 00′ 00″) D k. h. 12,60 gr (k. 9° 00′ 00″) é. sz. 53,30 gr (é. 48° 00′ 00″)

A–B csúcs : a francia és az angol kontinentális talapzat közötti határvonal.

A kérelmek benyújtása és az engedély kiadásának feltételei

Az eredeti kérelem és a versengő kérelmek benyújtói kötelesek igazolni, hogy esetükben teljesülnek a bányászati engedélyekre és a földfelszín alatti tárolási engedélyekre vonatkozó, 2006. június 2-i 2006-648 sz. rendelet (Journal officiel de la République française, 2006. június 3.) 4. és 5. cikkében meghatározott feltételek.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendelet [décret] állapított meg.

A versengő kérelmeket az alább megadott címen lehet benyújtani a bányászatért felelős miniszterhez. Az eredeti kérelemről és a versengő kérelmekről az illetékes hatóság az eredeti kérelemnek a francia hatóságokhoz való beérkezésétől számítva két éven belül, de legkésőbb 2011. szeptember 15-én dönt.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. cikkét és a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649 sz. rendeletet [décret] (Journal officiel de la République française, 2006. június 3.).

További felvilágosítás a következő címen kérhető:

Ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE tel. +33 140819529. A fent említett rendeleti rendelkezésekhez a Légifrance honlapon, a http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.